pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-แถลงการณ์ นายกรัฐมนตรี สถานการณ์ “พายุโซนร้อนปาบึก”
วันพุธที่ 16 มกราคม 2562
แถลงการณ์ นายกรัฐมนตรี สถานการณ์ “พายุโซนร้อนปาบึก”
แถลงการณ์ นายกรัฐมนตรี สถานการณ์ “พายุโซนร้อนปาบึก” 4 มกราคม 2562
พ่อแม่พี่น้องชาวไทยที่รัก ทุกท่าน
นายกรัฐมนตรีได้รับรายงานสถานการณ์จากศูนย์บัญชาการป้องกันและบรรเทาสาธารณภัยแห่งชาติ กระทรวงมหาดไทย มาอย่างต่อเนื่อง ทราบว่าพายุโซนร้อน “ปาบึก” ที่มีความเร็วลมรอบศูนย์กลาง 65 กิโลเมตร/ชั่วโมง เคลื่อนที่ด้วยความเร็ว 13 กิโลเมตร/ชั่วโมง ได้เข้าสู่ฝั่งบริเวณจังหวัดนครศรีธรรมราช คาดว่าจะเคลื่อนที่เข้าปกคลุมจังหวัดสุราษฎร์ธานีต่อไปทําให้ให้ภาคใต้มีฝนตกเป็นบริเวณกว้าง มีฝนตกหนักถึงหนักมากในหลายพื้นที่ ซึ่งอาจทําให้เกิดน้ําท่วมฉับพลัน น้ําป่าไหลหลาก และดินโคลนถล่มได้
นายกรัฐมนตรีมีความห่วงใยพี่น้องประชาชน และเจ้าหน้าที่จากทุกหน่วยงาน ทั้งพลเรือน ตํารวจ ทหาร อาสาสมัคร และจิตอาสา เป็นอย่างยิ่ง โดยขอเป็นกําลังใจให้กับทุกคน ขอให้มั่นใจและร่วมมือกันปฏิบัติงานตามแผนที่ได้วางเอาไว้ แต่ต้องสามารถปรับเปลี่ยน หรือประยุกต์ใช้ ให้สอดคล้องกับสถานการณ์ในแต่ละพื้นที่ด้วย เพื่อบรรเทาความเดือดร้อนให้กับพี่น้องประชาชนให้ได้มากที่สุดและทั่วถึง
ทั้งนี้ นายกรัฐมนตรีจะติดตามสถานการณ์และกํากับดูแล การปฏิบัติงานของศูนย์บัญชาการป้องกันและบรรเทาสาธารณภัยแห่งชาติ ผู้ว่าราชการจังหวัดภาคใต้ทุกจังหวัด และทุกหน่วยงานที่เกี่ยวข้อง อย่างใกล้ชิดและต่อเนื่อง ตามที่ได้มอบอํานาจให้ดําเนินการไปแล้ว เพื่อให้เกิดเอกภาพ ความประสานสอดคล้อง และมีประสิทธิภาพให้มากที่สุด เพื่อนําพาพี่น้องประชาชนผู้ประสบภัยทุกครัวเรือนให้สามารถผ่านพ้นช่วงเวลาแห่งความยากลําบาก กลับสู่สภาวะปกติให้ได้โดยเร็วที่สุด
--------------------------------------------------
รัฐบาลไทย-ข่าวทำเนียบรัฐบาล-พม. โดย พก. จัดการสัมมนาระดับอาเซียน “แนวทางการพัฒนาขีดความสามารถและมาตรฐานวิสาหกิจเพื่อสังคมเพื่อคนพิการ”
วันพุธที่ 9 สิงหาคม 2560
พม. โดย พก. จัดการสัมมนาระดับอาเซียน “แนวทางการพัฒนาขีดความสามารถและมาตรฐานวิสาหกิจเพื่อสังคมเพื่อคนพิการ”
พม. โดย พก. จัดการสัมมนาระดับอาเซียน “แนวทางการพัฒนาขีดความสามารถและมาตรฐานวิสาหกิจเพื่อสังคมเพื่อคนพิการ” และ “การประชุมคณะกรรมการเครือข่ายผู้เชี่ยวชาญด้านผู้ประกอบการอาเซียน ครั้งที่ 1”
วันนี้ (8 ส.ค. 60) เวลา 10.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานเปิดงานสัมมนาระดับอาเซียน "แนวทางการพัฒนาขีดความสามารถและมาตรฐานวิสาหกิจเพื่อสังคม เพื่อคนพิการ” และ "การประชุมคณะกรรมการเครือข่ายผู้เชี่ยวชาญด้านผู้ประกอบการอาเซียน ครั้งที่ 1” รวมถึง พิธีเปิดตัวคณะกรรมการเครือข่ายผู้เชี่ยวชาญด้านผู้ประกอบการอาเซียนและการเฉลิมฉลองอาเซียนครบรอบ 50 ปี โดยมีกลุ่มเป้าหมายจํานวน 100 คน เข้าร่วมงาน ประกอบด้วย คณะกรรมการเครือข่ายฯ จากประเทศสมาชิกอาเซียน ซึ่งเป็นผู้แทนภาครัฐ ผู้แทนองค์กรภาคเอกชน องค์กรด้านคนพิการ และสถาบันการศึกษา ณ ห้องศรีนครินทร์ 2 ชั้น 9 โรงแรมเดอะแกรนด์ โฟร์วิงส์ คอนเวนชั่น ถนนศรีนครินทร์ เขตบางกะปิ กรุงเทพฯ
นายไมตรีกล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) ได้จัดการสัมมนาระดับอาเซียน "แนวทางการพัฒนาขีดความสามารถและมาตรฐานวิสาหกิจเพื่อสังคมเพื่อคนพิการ”และ "การประชุมคณะกรรมการเครือข่ายผู้เชี่ยวชาญด้านผู้ประกอบการอาเซียน ครั้งที่ 1” (Enabling Competitiveness of Social Enterprise for Empowering the Disabled through the Global Standard Measurement Practice and The 1st Meeting of Network of Inclusive Entrepreneurship in ASEAN) โดยจัดขึ้นระหว่างวันที่ 7 - 8 สิงหาคม 2560 ประกอบด้วย 3 กิจกรรมหลัก ได้แก่ 1) การประชุมคณะกรรมการเครือข่ายผู้เชี่ยวชาญ ด้านผู้ประกอบการอาเซียน ครั้งที่ 1 ภายใต้กรอบยุทธศาสตร์อาเซียนด้านสวัสดิการสังคมและการพัฒนา ประกอบด้วยสมาชิกอาเซียน จาก 10 ประเทศอาเซียน 2) การสัมมนาเพื่อแสวงหาแนวทางความร่วมมือระหว่างหน่วยงานภาครัฐ ภาคเอกชน องค์กรด้านคนพิการและสถาบันการศึกษาในการส่งเสริมวิสาหกิจเพื่อสังคมเพื่อคนพิการ และ 3) การจัดแสดงนิทรรศการวิสาหกิจเพื่อสังคมเพื่อคนพิการ เพื่อเป็นการแลกเปลี่ยนเรียนรู้ของประเทศสมาชิกอาเซียน
"การสัมมนาในครั้งนี้ ได้ให้ความสําคัญและมุ่งหวังว่าจะส่งเสริมการพัฒนาอย่างบูรณาการ ส่งเสริมการมีส่วนร่วมของคนพิการและกลุ่มผู้ด้อยโอกาสอื่นๆ ตลอดจนส่งเสริมผู้ประกอบการเพื่อให้สังคมในระดับอาเซียนมีความก้าวหน้า ซึ่งนับเป็นโอกาสอันดีในการส่งเสริมให้คนพิการได้เข้าถึงสิทธิ และสร้างความเข้มแข็งให้กับคนพิการต่อไป”นายไมตรีกล่าวในตอนท้าย
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ระเบียบและประกาศกองทุนเงินให้กู้ยืมเพื่อการศึกษา (กยศ.) 3 ฉบับ
วันพุธที่ 21 พฤศจิกายน 2561
ราชกิจจานุเบกษา เผยแพร่ระเบียบและประกาศกองทุนเงินให้กู้ยืมเพื่อการศึกษา (กยศ.) 3 ฉบับ
ราชกิจจานุเบกษา เมื่อวันที่ 20 พฤศจิกายน 2561 เผยแพร่ระเบียบและประกาศที่เกี่ยวข้องกับกองทุนเงินให้กู้ยืมเพื่อการศึกษา (กยศ.) จํานวน 3 ฉบับ
ราชกิจจานุเบกษา เมื่อวันที่20พฤศจิกายน2561เผยแพร่ระเบียบและประกาศที่เกี่ยวข้องกับกองทุนเงินให้กู้ยืมเพื่อการศึกษา (กยศ.) จํานวน3ฉบับ คือ หลักเกณฑ์การให้เงินกู้ยืมเพื่อการศึกษาและการชําระเงินคืนกองทุน, หลักเกณฑ์การผ่อนผันการชําระเงินคืนกองทุน ลดหย่อนหนี้ หรือระงับการเรียกให้ชําระหนี้ และกําหนดลักษณะ ขอบเขตการให้เงินกู้ยืมเพื่อการศึกษา ประเภทวิชา สถานศึกษา ระดับชั้นการศึกษา และหลักสูตรที่จะให้เงินกู้ยืมเพื่อการศึกษา ประจําปีการศึกษา2562
ระเบียบที่เกี่ยวข้อง
1)หลักเกณฑ์การให้เงินกู้ยืมเพื่อการศึกษาและการชําระเงินคืนกองทุน
2)หลักเกณฑ์การผ่อนผันการชําระเงินคืนกองทุน ลดหย่อนหนี้ หรือระงับการเรียกให้ชําระหนี้
3)กําหนดลักษณะ ขอบเขตการให้เงินกู้ยืมเพื่อการศึกษา
ประเภทวิชา สถานศึกษา ระดับชั้นการศึกษา และหลักสูตร
ที่จะให้เงินกู้ยืมเพื่อการศึกษา ประจําปีการศึกษา2562
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-การสรรหาผู้บริหารระดับสูง ศธ.
วันพฤหัสบดีที่ 19 มกราคม 2560
การสรรหาผู้บริหารระดับสูง ศธ.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้สัมภาษณ์สื่อมวลชนภายหลังการประชุม อ.ก.พ. กระทรวงศึกษาธิการ ครั้งที่ 1/2560
นพ.ธีระเกียรติ เจริญเศรษฐศิลป์กล่าวว่า จากการที่มีคําสั่งหัวหน้าคณะรักษาความสงบแห่งชาติ (คสช.) ที่1/2560เรื่อง การแก้ไขปัญหาการบริหารงานบุคคลของกระทรวงศึกษาธิการโดยกําหนดให้กระทรวงศึกษาธิการมี อ.ก.พ. ขึ้นคณะหนึ่ง เพื่อทําหน้าที่ อ.ก.พ. กระทรวงเพียงคณะเดียวและให้มีการเกลี่ยอัตรากําลังในกระทรวงศึกษาธิการเพื่อกําหนดตําแหน่งและแต่งตั้งเป็นศึกษาธิการภาคและรองศึกษาธิการภาค อันจะทําให้สามารถขับเคลื่อนการปฏิรูปการศึกษาและการบริหารราชการของกระทรวงศึกษาธิการให้มีประสิทธิภาพยิ่งขึ้น นั้น
วันนี้ (18มกราคม) ได้มีการประชุมอ.ก.พ.ครั้งที่ 1/2560 ซึ่งเป็นการประชุมครั้งแรกตามคําสั่งดังกล่าวที่ประชุมได้เห็นตรงกันว่ากระทรวงศึกษาธิการกําลังมีปัญหา ถือเป็นกระทรวงที่มหัศจรรย์ที่สุด กล่าวคือมีตําแหน่งระดับสูง ๆ โดยเฉพาะระดับ 10 จํานวนมาก แต่มีข้าราชการระดับ 8 และ 9 น้อย จึงเป็นเรื่องยากที่จะหาคนมาดํารงตําแหน่งระดับสูง ๆ เช่น ตําแหน่งผู้ตรวจราชการ รวมทั้งการแต่งตั้งในตําแหน่งรองผู้บริหารองค์กรหลักต่าง ๆ ก็ยังไม่ครบ
อย่างไรก็ตาม ถือว่านี่คือวิกฤตที่เป็นโอกาสเมื่อมีคําสั่งหัวหน้า คสช. ให้กระทรวงศึกษาธิการมี อ.ก.พ. กระทรวงเพียงคณะเดียว และให้เกลี่ยอัตรากําลังในการกําหนดตําแหน่งศึกษาธิการภาคและรองศึกษาธิการภาค เพราะในอดีต อ.ก.พ.ของแต่ละองค์กรหลักต่างคนต่างไปพิจารณา ยิ่งทําให้วิกฤตไปกันใหญ่แต่เมื่อรวมแบบนี้ก็อยู่ภายใต้หลักเกณฑ์เดียวกัน ซึ่งถือเป็นวิธีที่ทันสมัย และเป็นโอกาสที่จะได้จัดทําหลักเกณฑ์ใหม่ในการสรรหาผู้บริหารระดับสูงเช่น หากเราขาดผู้บริหารระดับ 9 จํานวนมาก เป็นไปได้ไหมที่เราจะนําผู้บริหารระดับ 9 จากที่อื่นหรือจากกระทรวงอื่น ซึ่งอาจจะได้เปิดกว้าง หรือกรณีที่สํานักงานปลัดกระทรวงศึกษาธิการ (สป.ศธ.) มีผู้บริหารระดับสูงจํานวนมากเมื่อก่อนย้ายข้ามองค์กรหลักไม่ได้ แต่ตอนนี้สามารถดําเนินการได้
อย่างไรก็ตาม ทั้งหมดนี้ยังไม่ใช่ข้อสรุป ซึ่งกระทรวงศึกษาธิการจะต้องนําปัญหาและข้อคิดเห็นต่าง ๆ ไปพิจารณากําหนดหลักเกณฑ์ใหม่ให้เหมาะสมต่อไป
รัฐบาลไทย-ข่าวทำเนียบรัฐบาล-นายกรัฐมนตรีตรวจราชการจังหวัดเชียงรายและแพร่ เพื่อติดตามความก้าวหน้าในการดำเนินนโยบายรัฐบาลเกี่ยวกับป่าชุมชนและสวัสดิการแห่งรัฐ
วันศุกร์ที่ 15 มีนาคม 2562
นายกรัฐมนตรีตรวจราชการจังหวัดเชียงรายและแพร่ เพื่อติดตามความก้าวหน้าในการดําเนินนโยบายรัฐบาลเกี่ยวกับป่าชุมชนและสวัสดิการแห่งรัฐ
พลเอก ประยุทธ์ จันทร์โอชา นายกรัฐมนตรีมีกําหนดการเดินทางไปตรวจราชการจังหวัดเชียงรายและจังหวัดแพร่  ในวันเสาร์ที่ 16 มีนาคม 2562  เพื่อติดตามมาตรการช่วยเหลือผู้มีรายได้น้อยผ่านบัตรสวัสดิการแห่งรัฐ และป่าชุมชน
พลเอก ประยุทธ์ จันทร์โอชา นายกรัฐมนตรีมีกําหนดการเดินทางไปตรวจราชการจังหวัดเชียงรายและจังหวัดแพร่ ในวันเสาร์ที่ 16 มีนาคม 2562 เพื่อติดตามมาตรการช่วยเหลือผู้มีรายได้น้อยผ่านบัตรสวัสดิการแห่งรัฐ และป่าชุมชน รวมทั้งร่วมหารือการแก้ปัญหาหมอกควันและไฟป่า โดยมีภารกิจสําคัญ ดังนี้
ช่วงเช้า นายกรัฐมนตรีเยี่ยมชมผลการดําเนินนโยบายของรัฐบาล เกี่ยวกับการให้การช่วยเหลือผู้มีรายได้น้อยผ่านบัตรสวัสดิการแห่งรัฐ พบปะผู้สูงอายุและกลุ่มใช้บัตรสวัสดิการแห่งรัฐ ณ มหาวิทยาลัยที่สาม ซึ่งเป็นศูนย์กลางการเรียนรู้ตามอัธยาศัยเพื่อพัฒนาคุณภาพชีวิตและความสุขผู้สูงอายุรวมถึงการจัดความรู้ด้านสุขภาพโดยภูมิปัญญาท้องถิ่นและสาธารณสุข เน้นการพัฒนากระบวนการเรียนรู้ของผู้สูงอายุ จากนั้นเดินทางต่อไปยังสะพานข้ามแม่น้ํากก เพื่อเป็นประธานในพิธีเปิดสะพานแม่น้ํากก เยี่ยมชมนิทรรศการเส้นทางคมนาคม การก่อสร้างถนนเลี่ยงเมืองตะวันตก สะพานเส้นทางข้ามแม่น้ํากก และความปลอดภัยบนท้องถนน จากนั้น นายกรัฐมนตรีจะมอบนโยบายในการปฏิบัติราชการกับข้าราชการและหน่วยงานในพื้นที่ ในการแก้ปัญหาหมอกควันและไฟป่า การส่งเสริมลดการเผาพื้นที่เกษตรและเกษตรแปลงใหญ่ ณ ศาลากลางจังหวัดเชียงราย
ช่วงบ่าย นายกรัฐมนตรีจะเดินทางต่อไปปฏิบัติภารกิจ ณ จังหวัดแพร่ โดยจะเป็นประธานมอบหนังสือแสดงสิทธิโครงการป่าชุมชนให้ผู้แทนชุมชนและมอบสมุดประจําตัวผู้ที่ได้รับการจัดที่ดินทํากินให้ชุมชนตามนโยบายรัฐบาลในลักษณะแปลงรวมให้ประชาชน และติดตามผลการดําเนินงานตามนโยบายรัฐบาล ณ สนามกีฬาองค์การบริหารส่วนจังหวัดแพร่ ก่อนเดินทางกลับกรุงเทพมหานครในวันเดียวกัน
ทั้งนี้ นายกรัฐมนตรีได้ติดตามและห่วงใยสถานการณ์ปัญหาหมอกควันภาคเหนือ ที่ยังคงพบว่าหลายค่าฝุ่นละอองมีแนวโน้มเพิ่มขึ้นในบางพื้นที่ คุณภาพอากาศมีค่าอยู่ในเกณฑ์เริ่มมีผลกระทบต่อสุขภาพ และสั่งกําชับให้ส่วนราชการทุกส่วน ทั้งทหารและพลเรือน องค์กรปกครองส่วนท้องถิ่นในพื้นที่ สํานักงานป้องกันและบรรเทาสาธารณภัยจังหวัด เอกชน จัดรณรงค์เพิ่มความชุ่มชื้นและลดค่าฝุ่นละอองในอากาศ รวมถึงการฉีดสเปรย์น้ําบนตึกสูงของภาคเอกชน เพื่อลดปัญหาฝุ่นละอองขนาดเล็กในอากาศ ทั้งนี้ ประชาชนสามารถติดตามสถานการณ์คุณภาพอากาศได้ทางเว็บไซต์ air4thai.pcd.go.th และแอพลิเคชั่น air4thai
รัฐบาลไทย-ข่าวทำเนียบรัฐบาล-รมช.ก.อุตฯ เปิดงานและร่วมเสวนาพิเศษ “รัฐ ขายฝัน หรือปั้นแต่ง SMEs ไทยสู่ New S-Curve”
วันศุกร์ที่ 18 พฤษภาคม 2561
รมช.ก.อุตฯ เปิดงานและร่วมเสวนาพิเศษ “รัฐ ขายฝัน หรือปั้นแต่ง SMEs ไทยสู่ New S-Curve”
รมช.ก.อุตฯ เปิดงานและร่วมเสวนาพิเศษ “รัฐ ขายฝัน หรือปั้นแต่ง SMEs ไทยสู่ New S-Curve”
รมช.ก.อุตฯ เปิดงานและร่วมเสวนาพิเศษ “รัฐ ขายฝัน หรือปั้นแต่ง SMEs ไทยสู่ New S-Curve”
วันนี้ (17 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานและร่วมเสวนาพิเศษในหัวข้อ “รัฐ ขายฝัน หรือปั้นแต่ง SMEs ไทยสู่ New S-Curve” ภายใต้งานแสดงสินค้า Subcon Thailand 2018 จัดโดยสมาคมส่งเสริมการรับช่วงการผลิตไทย (Thai Subcon) โดยมีนายชนาธิป สุรชัยสิทธิกุล นายกสมาคมส่งเสริมการรับช่วงการผลิตไทย กล่าวต้อนรับ ณ ศูนย์นิทรรศการและการประชุมไบเทค
รัฐมนตรีช่วยว่าการกระทรวงอุตสาหกรรม กล่าวว่า สมาคมส่งเสริมการรับช่วงการผลิตไทย หรือไทยซับคอน ได้มีความตั้งใจจัดขึ้นเป็นพิเศษ เพื่อเปิดตัว เพื่อสร้างและพัฒนากลุ่มสมาชิกของสมาคมให้เกิดการรวมกลุ่ม ช่วยกันผลักดันพัฒนาต่อยอดและขยายโอกาสทางธุรกิจของบริษัทตนไปสู่อุตสาหกรรม New S-Curve ซึ่งเป็นอุตสาหกรรมใหม่ที่มีความสําคัญเป็นอย่างยิ่งในการพัฒนาอุตสาหกรรมของประเทศไทยให้เดินหน้าต่อไปได้อย่างมั่งคั่ง และยั่งยืน
รัฐบาลไทย-ข่าวทำเนียบรัฐบาล-รองนายกฯ เป็นประธานในพิธีลงนามในสัญญาโครงการรถไฟฟ้าสายสีชมพู – สีเหลือง
วันศุกร์ที่ 16 มิถุนายน 2560
รองนายกฯ เป็นประธานในพิธีลงนามในสัญญาโครงการรถไฟฟ้าสายสีชมพู – สีเหลือง
พร้อมมั่นใจจะช่วยกระตุ้นเศรษฐกิจด้านการลงทุนของไทย
วันนี้ (16 มิ.ย. 60) เวลา 13.30 น. นายสมคิด จาตุศรีพิทักษ์ รองนายกรัฐมนตรี เป็นประธานในพิธีลงนามโครงการรถไฟฟ้า สายสีชมพู ช่วงแคราย - มีนบุรี และสายสีเหลือง ช่วงลาดพร้าว - สําโรง ณ ห้องวิภาวดีบอลรูม โรงแรมเซ็นทารา แกรนด์ แอท เซ็นทรัลพลาซ่าลาดพร้าว พร้อมกล่าวว่า โครงการรถไฟฟ้าทั้ง 2 โครงการ มีมูลค่ารวมกว่า 100,000 ล้านบาท ซึ่งจะเป็นเส้นทางสร้างความเชื่อมั่นให้กลุ่มนักลงทุนเข้ามาลงทุนอีกมาก โดยเฉพาะธุรกิจอสังหาริมทรัพย์ อย่างไรก็ตาม รัฐบาลจะเร่งผลักดันโครงการลงทุนขนาดใหญ่มูลค่า 2.4 ล้านล้านบาท ให้เป็นไปตามแผนภายใน 2 ปีนี้ โดยภายในปีนี้จะผลักดันให้มีการลงนามสัญญาว่าจ้างอีกหลายโครงการ เช่น โครงการรถไฟฟ้าสายสีม่วงใต้ สายสีส้มตะวันตก และสายสีแดง รวมถึงโครงการรถไฟทางคู่ 5 สายทางรถไฟความเร็วสูงเส้นทางกรุงเทพฯ – ระยอง อีกด้วย
โครงการรถไฟฟ้าสายสีชมพูและสายสีเหลือง เป็นโครงการนําร่องตามมาตรการ PPP Fast Track ของรัฐบาลในการลงทุนโครงสร้างพื้นฐานด้านคมนาคม เพื่อเปิดโอกาสให้ภาคเอกชนเข้ามามีส่วนร่วมในการลงทุนและสร้างแรงขับเคลื่อนการลงทุนร่วมกับภาครัฐให้ขยายตัวอย่างต่อเนื่อง โดยทั้ง 2 โครงการ เป็นการร่วมลงทุนระหว่างภาครัฐและเอกชนในรูปแบบ PPP Net Cost โดยภาครัฐลงทุนค่างานจัดกรรมสิทธิ์ที่ดิน และสนับสนุนวงเงินลงทุนบางส่วน และภาคเอกชนลงทุนค่างานโยธา ค่างานระบบและขบวนรถไฟฟ้า และค่าจ้างที่ปรึกษาโครงการ รวมทั้งให้บริการเดินรถและซ่อมบํารุง เป็นระยะเวลาตามสัญญา 33 ปี 3 เดือน แบ่งออกเป็น 2 ระยะ ได้แก่ ระยะที่ 1 งานออกแบบและก่อสร้างโครงการ พร้อมติดตั้งระบบและขบวนรถไฟฟ้า ระยะเวลา 3 ปี 3 เดือน และ ระยะที่ 2 งานให้บริการเดินรถ ระยะเวลา 30 ปี
ซึ่งทั้ง 2 โครงการเป็นระบบรถไฟฟ้ารางเดี่ยวแบบคล่อมราง (Straddle Monorail) เป็นโครงสร้างยกระดับตลอดสาย มีทางเดินสําหรับการอพยพกรณีเกิดเหตุฉุกเฉิน (Emergency Walkway) ตลอดทาง แนวเส้นทางเป็นระบบขนส่งมวลชนขนาดรอง (Feeder Line) ที่จะกระจายความหนาแน่นของกิจกรรมเมือง และเชื่อมโยงการเดินทางกับระบบขนส่งมวลชนหลัก (Main Line) เป็นโครงข่ายอย่างเป็นระบบ ซึ่งคาดว่าทั้ง 2 โครงการจะสามารถเปิดให้บริการได้ในปี 2563
ทั้งนี้ เมื่อโครงการแล้วเสร็จ จะเป็นการอํานวยความสะดวกในการเดินทางของประชาชนจากพื้นที่รอบนอกกรุงเทพมหานครและปริมณฑล รวมถึงจังหวัดนนทบุรี และจังหวัดสมุทรปราการ ให้สามารถเชื่อมต่อการเดินทางเข้าสู่ระบบรถไฟฟ้าสายหลัก ได้แก่ สายสีม่วง สายสีแดง สายสีเขียว สายสีส้ม และสายสีน้ําเงิน เพื่อเข้าสู่ใจกลางกรุงเทพมหานครได้อย่างสะดวก รวดเร็ว และช่วยบรรเทาปัญหาจราจรในพื้นที่ของโครงการทั้ง 2 สาย นอกจากนี้ผู้โดยสารจะสามารถใช้บัตรโดยสารใบเดียวกันเดินทาง ทั้งบัตรประเภทเที่ยวเดียว และบัตรเติมเงิน (บัตรแมงมุม) โดยสามารถเดินทางได้ทั้ง 3 ระบบ คือสายสีเขียว สายสีชมพู และสายสีเหลือง โดยจะออกแบบให้เป็นลักษณะการเชื่อมต่อแบบ Paid to Paid ที่ผู้โดยสารไม่ต้องออกนอกระบบ เพียงแตะบัตรเข้าและออก เพียงครั้งเดียว ซึ่งจะเพิ่มความสะดวกสบายและรวดเร็วในการเดินทางให้กับผู้โดยสารมากยิ่งขึ้น
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 13 มิถุนายน 2563
วันเสาร์ที่ 13 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 13 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย คัดกรองจากด่านควบคุมโรคติดต่อระหว่างประเทศ ไม่มีผู้ป่วยกลับบ้าน ยอดผู้ป่วยกลับบ้าน สะสม 2,987 ราย หรือคิดเป็นร้อยละ 95.31 ของผู้ป่วยทั้งหมด มีผู้ป่วยที่ยังรักษาอยู่ใน
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่13 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย คัดกรองจากด่านควบคุมโรคติดต่อระหว่างประเทศ ไม่มีผู้ป่วยกลับบ้าน ยอดผู้ป่วยกลับบ้าน สะสม 2,987 ราย หรือคิดเป็นร้อยละ 95.31 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 89 ราย หรือร้อยละ 2.84 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,134 ราย
จากรายงานผู้ติดเชื้อรายใหม่วันนี้ ทั้ง 5 ราย เป็นนักเรียน/นักศึกษา เพศชาย อายุระหว่าง 21-26 ปี เดินทางกลับจากประเทศซาอุดิอาระเบีย ทําการตรวจคัดกรอง ณ ด่านควบคุมโรคติดต่อระหว่างประเทศ สนามบินสุวรรณภูมิ มีอาการเข้าข่ายเฝ้าระวัง (PUI) จึงเก็บตัวอย่างส่งตรวจทางห้องปฏิบัติการ ผลพบเชื้อ ส่งผลให้ขณะนี้สถานการณ์ประเทศไทย พบผู้ติดเชื้อไวรัสโคโรนา 2019 ในผู้ที่เดินทางกลับจากต่างประเทศและได้เข้ารับการเฝ้าระวังในสถานที่รัฐจัดให้ ซึ่งไม่มีรายงานผู้ติดเชื้อภายในประเทศต่อเนื่องเป็นเวลา 19 วัน
สําหรับการจัดอันดับประเทศที่ฟื้นตัวจากโควิด 19 ใน 184 ประเทศทั่วโลก ขององค์กร GCI Global Advisory Council ด้วยการใช้ Global COVID-19 Index (GCI) โดยความร่วมมือของกระทรวงวิทยาศาสตร์และนวัตกรรม (MOSTI) ประเทศมาเลเซีย และกลุ่ม Sunway เมื่อวันที่ 11 มิถุนายน 2563 ที่ผ่านมา พบว่า ประเทศไทยฟื้นตัวได้เป็นอันดับ 2 ของโลก รองจากประเทศออสเตรเลีย และเป็นอันดับที่ 1 ของเอเชีย คิดคะแนนจากการยืนยันต่อประชากรเทียบกับขนาดของแต่ละประเทศ สัดส่วนการเสียชีวิตเมื่อเทียบกับขนาดประชากร และคะแนนดัชนีความมั่นคงด้านสุขภาพโลก (GHS) เพื่อประเมินความพร้อมของประเทศในการรับมือกับการแพร่ระบาดของโควิด 19
อย่างไรก็ตาม แม้ว่าขณะนี้ประเทศไทยได้มีมาตรการผ่อนปรนเพิ่มมากขึ้น กระทรวงสาธารณสุขขอให้ประชาชนปฏิบัติตามคําแนะนําอย่างเคร่งครัดและสม่ําเสมอ คงเข้มการป้องกันตนเอง สวมหน้ากากอนามัย/หน้ากากผ้าทุกครั้งที่ออกนอกบ้านหรือเคหะสถาน ล้างมือบ่อยๆ เว้นระยะห่างระหว่างผู้อื่น 1-2 เมตร ไม่นํามือสัมผัสใบหน้า ตา จมูก ปาก หากมีการสวมเฟซชิลด์ควรสวมหน้ากากอนามัย/หน้ากากผ้าร่วมด้วย เพื่อป้องกันการติดเชื้อ นอกจากนี้ควรหลีกเลี่ยงการเดินทางไปในสถานที่แออัด มีการรวมตัวของคนจํานวนมาก จํากัดระยะเวลาการใช้บริการในสถานที่ใดสถานที่หนึ่งเป็นเวลาสั้นเพื่อลดความเสี่ยงในการสัมผัสเชื้อ และลงทะเบียน เข้า-ออก ผ่านแอปพลิเคชัน “ไทยชนะ” เพื่อนําไปพัฒนากิจการให้มีความปลอดภัย และได้มาตรฐาน
********************************* 13 มิถุนายน 2563
*************************************
รัฐบาลไทย-ข่าวทำเนียบรัฐบาล-รัฐบาลเตรียมจัดงานสัปดาห์เผยแผ่พระพุทธศาสนา เนื่องในเทศกาลวันมาฆบูชา ประจำปี 2560
วันพฤหัสบดีที่ 2 กุมภาพันธ์ 2560
รัฐบาลเตรียมจัดงานสัปดาห์เผยแผ่พระพุทธศาสนา เนื่องในเทศกาลวันมาฆบูชา ประจําปี 2560
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการอํานวยการจัดงานสัปดาห์เผยแผ่พระพุทธศาสนา เนื่องในเทศกาลวันมาฆบูชา ประจําปี 2560 ครั้งที่ 1/2560 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญ ดังนี้
วันนี้ (2 กุมภาพันธ์ 2560) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล  นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการอํานวยการจัดงานสัปดาห์เผยแผ่พระพุทธศาสนา เนื่องในเทศกาลวันมาฆบูชา ประจําปี 2560 ครั้งที่ 1/2560 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญ ดังนี้
ที่ประชุมรับทราบการจัดกิจกรรมงานสัปดาห์เผยแผ่พระพุทธศาสนา เนื่องในเทศกาลวันมาฆบูชา ประจําปี 2560 ของส่วนราชการ รัฐวิสาหกิจ องค์กรต่าง ๆ และภาคเอกชน ทั้งในส่วนกลาง ส่วนภูมิภาค และวัดไทยในต่างประเทศ
ส่วนกลางจะจัดขึ้น ณ พุทธมณฑล จังหวัดนครปฐม โดยสํานักงานพระพุทธศาสนาแห่งชาติ ร่วมกับคณะสงฆ์ โดยเจ้าคณะใหญ่หนกลาง องค์กร มูลนิธิ มหาวิทยาลัย เขตพื้นที่การศึกษา และส่วนราชการ กําหนดจัดกิจกรรมระหว่างวันที่ 7-11 กุมภาพันธ์ 2560 โดยจะมีการปฏิบัติธรรมของพระสงฆ์และฆราวาส จํานวน 500 รูป/คนการประกวดกิจกรรมส่งเสริมศีลธรรมของนักเรียน กิจกรรมทางพระพุทธศาสนาพิธีมอบประกาศนียบัตรนักธรรมและธรรมศึกษาพิธีเจริญพระพุทธมนต์ เพื่อถวายเป็นพระราชกุศลแด่ พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าฯ พระบรมราชินีนาถ พร้อมพระบรมวงศานุวงศ์พิธีประทานรางวัล “เสาอโศกผู้นําศีลธรรมพิธีทําบุญตักบาตรพระสงฆ์ จํานวน 1,250 รูป พิธีบําเพ็ญพระราชกุศลเวียนเทียนการแสดงพระธรรมเทศนา พิธีวางศิลาฤกษ์อาคารปฏิบัติธรรม การจัดนิทรรศการวิชาการพระพุทธศาสนา
ณ วัดต่าง ๆ ในกรุงเทพมหานคร ได้กําหนดจัดกิจกรรมต่าง ๆ เนื่องในเทศกาลวันมาฆบูชา ประกอบด้วย การปฏิบัติธรรม การแสดงพระธรรมเทศนา การทําบุญตักบาตรการประกอบพิธีเวียนเทียน
ณ สวนลุมพินีจะมีพิธีอัญเชิญพระบรมสารีริกธาตุสู่มณฑปบริเวณลานพระบรมราชานุสาวรีย์รัชกาลที่ 6พิธีทําบุญตักบาตรพระสงฆ์ 99 รูป การเวียนเทียนรอบพระบรมสารีริกธาตุ การอภิปรายธรรม และปาฐกถาธรรมโดยคณะสงฆ์ การแสดงศิลปวัฒนธรรม
ส่วนภูมิภาคสํานักงานพระพุทธศาสนาจังหวัด สํานักงานวัฒนธรรมจังหวัด เป็นหน่วยงานหลักในการจัดกิจกรรมร่วมกับคณะสงฆ์ หน่วยงานภาครัฐและเอกชน องค์กรทางศาสนาต่าง ๆ ภายในจังหวัด ได้กําหนดจัดกิจรรม ณ สถานที่ราชการ วัดที่เป็นศูนย์กลางของจังหวัด และวัดทุกวัด กิจกรรม ประกอบด้วย การปฏิบัติธรรม การแสดงพระธรรมเทศนา การทําบุญตักบาตร การเจริญพระพุทธมนต์ และอื่น ๆ
พร้อมกันนี้ ที่ประชุมเห็นชอบการขอความร่วมมือคณะสงฆ์ หน่วยงานทั้งภาครัฐและเอกชนสนับสนุนการจัดงานกิจกรรมงานสัปดาห์เผยแผ่พระพุทธศาสนาฯ ทั้งในส่วนภูมิภาค และส่วนกลาง ณ พุทธมณฑล ให้เป็นไปด้วยความเรียบร้อย บรรลุตามวัตถุประสงค์ดังกล่าวข้างต้น
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน ปรับการฝึกเน้นออนไลน์ รับเทรนด์ New Normal อบรมเจ้าหน้าที่ฝึกออนไลน์ ขยายผลพัฒนาทักษะแรงงาน [กระทรวงเเรงงาน]
วันพฤหัสบดีที่ 11 มิถุนายน 2563
ก.แรงงาน ปรับการฝึกเน้นออนไลน์ รับเทรนด์ New Normal อบรมเจ้าหน้าที่ฝึกออนไลน์ ขยายผลพัฒนาทักษะแรงงาน [กระทรวงเเรงงาน]
ก.แรงงาน ปรับการฝึกเน้นออนไลน์ รับเทรนด์ New Normal
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน มีนโยบายให้กระทรวงแรงงานพัฒนาการให้บริการเพื่ออํานวยความสะดวกแก่กําลังแรงงานและประชาชนที่มาใช้บริการ ประกอบกับสถานการณ์การแพร่ระบาดของเชื้อโควิด-19 ทําให้ระยะเวลาที่ผ่านมากิจกรรมหลายอย่าง รวมถึงภารกิจการฝึกอบรมทักษะฝีมือต้องหยุดชะงักลง กพร. จึงพัฒนารูปแบบการจัดการฝึกอบรมแบบออนไลน์ผ่านเครือข่ายอินเทอร์เน็ต รองรับวิถีชีวิตใหม่ (New Normal) ที่ยังต้องเว้นระยะห่างระหว่างบุคคล เพื่อนําไปใช้กับการฝึกทักษะอาชีพในสาขาที่เหมาะสม อาทิ ภาษาต่างประเทศ สาขาที่เกี่ยวกับการใช้งานโปรแกรมคอมพิวเตอร์ หรือการฝึกอบรมภาคทฤษฎีก่อนลงมือปฏิบัติจริง เป็นต้น และเพื่อให้เจ้าหน้าที่มีความรู้ความเข้าใจและสามารถจัดการฝึกอบรมแบบออนไลน์ผ่านเครือข่ายอินเทอร์เน็ตได้อย่างมีประสิทธิภาพ กพร. จึงจัดทําหลักสูตรผู้จัดการฝึกอบรมผ่านเครือข่ายอินเทอร์เน็ต ด้วย Application Zoom Meeting ขึ้น
นายธวัช กล่าวต่อไปว่า หลักสูตรนี้เป็นหลักสูตรพัฒนาเจ้าหน้าที่ของกพร. เพื่อทําหน้าที่ผู้จัดการฝึกอบรมแบบออนไลน์ผ่านเครือข่ายอินเทอร์เน็ตจะใช้ระยะเวลาการฝึกอบรม 18 ชั่วโมง ฝึกอบรมทั้งภาคทฤษฎีและปฏิบัติภายใต้หัวข้อ หลักการใช้งาน Application Zoom Meeting การติดตั้งอุปกรณ์ และใช้เครื่องมือได้อย่างถูกต้อง การออกแบบและควบคุมห้องฝึกอบรม การประสานงานระหว่างวิทยากร กับผู้เข้ารับการฝึกอบรมอย่างมีประสิทธิภาพ โดยมีผู้เข้าอบรมประกอบด้วยเจ้าหน้าที่กพร.ทั่วประเทศ รวม 96 คน ฝึกอบรมระหว่างวันที่ 8 มิถุนายน- 1 กรกฎาคม 2563
“สถานการณ์การแพร่ระบาดของโรคโควิด-19 ส่งผลให้การพัฒนาทักษะฝีมือแรงงานต้องปรับปรุงรูปแบบการฝึกให้สอดคล้องกับมาตรการป้องกันการแพร่เชื้อและรองรับรูปแบบวิถีชีวิตใหม่ การดําเนินการในครั้งนี้จึงเป็นต้นแบบของการพัฒนารูปแบบการฝึกอบรมให้ทันสมัย สอดคล้องกับสถานการณ์จริงที่เกิดขึ้นในปัจจุบัน บุคลากรของกพร. ที่ได้รับการพัฒนา สามารถนําความรู้ที่ได้รับไปใช้ในการจัดการฝึกอบรมให้แก่แรงงานในพื้นที่ได้อย่างมีประสิทธิภาพ” อธิบดี กพร. กล่าว
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ ประธานคณะกรรมการโอลิมปิคแห่งประเทศไทยในพระบรมราชูปถัมภ์ นำคณะเจ้าหน้าที่และนักกีฬาทีมชาติไทย เข้ารับโอวาทจาก นายกรัฐมนตรี
วันพุธที่ 9 สิงหาคม 2560
รอง นรม. พลเอก ประวิตรฯ ประธานคณะกรรมการโอลิมปิคแห่งประเทศไทยในพระบรมราชูปถัมภ์ นําคณะเจ้าหน้าที่และนักกีฬาทีมชาติไทย เข้ารับโอวาทจาก นายกรัฐมนตรี
ก่อนเดินทางไปแข่งขันกีฬาซีเกมส์ ครั้งที่ 29 ระหว่างวันที่ 19 ถึงวันที่ 30 สิงหาคม 2560 ณ กรุงกัวลาลัมเปอร์ ประเทศมาเลเซีย พร้อมอวยพรให้นักกีฬาทุกคน ประสบความสําเร็จในการแข่งขัน นําชื่อเสียงมาสู่ประเทศไทย
วันนี้ (9 สิงหาคม 2560) เวลา 09.30น. ณ ตึกสันติไมตรี (หลังนอก) ทําเนียบรัฐบาล พลเอก ประวิตร วงษ์สุวรรณ ประธานกรรมการโอลิมปิคแห่งประเทศไทยฯ พร้อมด้วย พลเอก ธนะศักดิ์ ปฏิมาประกร รองนายกรัฐมนตรี และพลตรี จารึก อารีราชการัณย์ รองประธานและเลขาธิการคณะกรรมการโอลิมปิคแห่งประเทศไทยฯ ได้นํา คณะเจ้าหน้าที่ และนักกีฬาทีมชาติไทย จํานวนประมาณ 600 คน เข้ารับโอวาท จาก พลเอก ประยุทธ์ จันทร์โอชา นายกรัฐมนตรี ในโอกาสจัดส่งคณะนักกีฬาทีมชาติไทยไปร่วมการแข่งขันกีฬาซีเกมส์ ครั้งที่ 29 ซึ่งจัดขึ้น ณ กรุงกัวลาลัมเปอร์ ประเทศมาเลเซีย ระหว่างวันที่ 19 ถึงวันที่ 30 สิงหาคม 2560
โอกาสนี้ ประธานกรรมการโอลิมปิคแห่งประเทศไทยฯ กล่าวรายงานว่า การไปแข่งขันครั้งนี้มีนักกีฬาเข้าร่วมการแข่งขัน จํานวน 38 ชนิดกีฬา จํานวนนักกีฬา 819 คน เป็นนักกีฬาชาย 452 คน นักกีฬาหญิง 367 คน พร้อมด้วย เจ้าหน้าที่ประจําทีมกีฬา 344 คน ผู้ตัดสิน 66 คนฝ่ายแพทย์ 32 คน หัวหน้าคณะฯ รองหัวหน้าคณะฯ และเจ้าหน้าที่ประกองอํานวยการ 23 คน รวมเป็นคณะนักกีฬาและเจ้าหน้าที่ จํานวนทั้งสิ้น 1,284 คน
จากนั้น นายกรัฐมนตรี ได้กล่าวให้โอวาทว่า มีความยินดีเป็นอย่างยิ่งที่ได้มาพบปะคณะผู้บริหารฯ เจ้าหน้าที่ และคณะนักกีฬาทีมชาติไทย ซึ่งจะเดินทางไปร่วมแข่งขันกีฬาซีเกมส์ครั้งนี้ ที่ประเทศมาเลเซีย นักกีฬาทุกคนต้องมีศักยภาพของตนเองพร้อมมีความเป็นหนึ่งใจเดียวกัน เพื่อร่วมมือในการแข่งขันกีฬาอย่างเต็มกําลังความสามารถ และนําความสําเร็จกลับสู่ประเทศไทย รวมทั้งสร้างความภาคภูมิใจแก่คนไทยทุกคน จึงขอให้นักกีฬาทุกคนสร้างมิตรภาพที่ดีกับนักกีฬาทุกประเทศที่เข้าร่วมแข่งขันครั้งนี้ ซึ่งเปรียบเหมือนเป็นทูตสันถวไมตรี ในนามของประเทศไทย โดยเป็นมิตรภาพอันแน่นแฟ้นต่อกัน พร้อมเชิญชวนให้มาท่องเที่ยวประเทศไทยในโอกาสต่อไป
ตอนท้ายของการให้โอวาท นายกรัฐมนตรีขอให้นักกีฬาทุกคนได้สร้างแรงบันดาลใจพร้อมเก็บเกี่ยวประสบการณ์ ตลอดจนทํางานร่วมกันเป็นทีม เพื่อนําชัยชนะและชื่อเสียงมาสู่คนไทยและประเทศไทยอย่างเต็มภาคภูมิ
หลังจากที่นายกรัฐมนตรีกล่าวให้โอวาทแล้ว ประธานกรรมการโอลิมปิคแห่งประเทศไทยฯ ได้มอบของที่ระลึกแก่นายกรัฐมนตรี พร้อมถ่ายภาพร่วมกันกับคณะผู้บริหาร เจ้าหน้าที่ และนักกีฬาทุกคนดัวยอัธยาศัยอันดี
......................................................................
กลุ่มประชาสัมพันธ์และเผยแพร่ สํานักโฆษก